text: Valgets seks topscorere i Sydjyllands Storkreds
  19 juni 2015 kl. 15.49
  Kristian Thulesen Dahl har fået 57.371 personlige stemmer ved torsdagens Folketingsvalg. Det gør ham til suveræn topscorer både i Sydjyllands Storkreds og i hele landet med næsten 25.000 flere stemmer end Lars Løkke Rasmussen.
  Kristian Thulesen Dahl har fået flere stemmer end de fem øvrige på Top 6 har fået tilsammen.
  Carl Holst blev nr. to i Sydjyllands Storkreds med 12.135 personlige stemmer skarpt forfulgt af Ellen Trane Nørby med 12.012 stemmer.
  På fjerdepladsen finder vi Mette Bock med 11.588 med Bjarne Corydon på femtepladsen i kraft af 11.326 personlige stemmer.
  På sjettepladsen er det Benny Engelbrecht med 8.516 stemmer.
  